Destpêkê hêrişanê dewleta tirke yê vera Heftanînî de dewleta îşxalkere pare çapemenîya xo de wesfê leşkeranê xo dayêne. La nişka ra gerîlayêkê HPGyî yê bi nameyê Tolhildanî vera înan werişt payan ser û  derbêko pîl daîşxalkeran. Werişt payan ser û vat: ''Tîya Heftanîn o.''
Vatişê 'Tîya Heftanîn o' hînî bi veng û hewarê pêro meydanan, hînî bi şîarê gerîlayanê HPGyî.
Nê leşkerê artêşa tirke çend giranê Heftanînî de ca bibî zî û tim hetê helîkopter, toxane, drone, teyarayanê bêmerdiman ra hetkarîya înan yena kerdene la reyna zî no teknîk nêeşkeno verê çalakîyanê serkewteyan ê gerîlayan bigêro. Nê komandoyê ke dewleta tirke wesfanê ci dana binê rewşêka çetine de yê.
Roniştoxê dewanê Heftanînî çend dîmenan destê gerîlayanê HPGyî ra vistî destî û ANFyî rê erşawitî. Dîmenan de gerîlayî pê çeka sekbanîye danê leşkeran ro û her leşkero ke qulikê xo ra vejîyeno beno hedefê gerîlayan. Wexto ke gerîlayî fîşekan danê leşkeran ro qîrenê vanê 'Tîya Heftanîn o.'
